Descriere și Schema Arhitecturii EPERS

Descriere

EPERS este o aplicație dedicată evaluării personalului, concepută pentru a facilita procesul de management al performanței în cadrul unei organizații. Fiecare manager are posibilitatea să își gestioneze echipa, să evalueze angajații pe baza fișei postului, să seteze obiective acestora la nivel individual, departamentul sau la nivel corporativ. Aplicația oferă un sistem simplu și eficient pentru a îmbunătăți transparența, feedback-ul continuu și performanța angajaților, asigurându-se că toate evaluările sunt bine documentate și corelate cu obiectivele organizaționale.

## Funcționalități Cheie:

* **Managementul echipei:** Managerii pot vedea lista subordonaților, structura organizațională și rolurile fiecăruia.
* **Evaluare pe Baza Fișei Postului**: Evaluarea angajaților conform criteriilor stabilite în fișa postului și a obiectivelor individuale.
* **Setare Obiective**: Posibilitatea de a seta obiective pe 3 niveluri: individual, departamentul și corporativ, oferind posibilitatea de a seta pe fiecare obiectiv termene limită, criterii de performanță măsurabile și bonificație.
* **Concluzii și Recomandări:** După evaluarea formală, managerii pot adăuga concluzii și recomandări pentru dezvoltarea angajaților.
* **Rapoarte și Istoricul Evaluărilor:** Generare de rapoarte detaliate și acces la istoricul evaluărilor anterioare pentru a monitoriza progresul.

Arhitectură

## Interfață client

* **Interfața web**: Angular este folosit pentru a oferii o interfață responsive, utilizabilă de pe desktop și dispozitive mobile.
* **Tehnologii folosite:** Angular, HTML, Typescript, CSS, Bootstrap
* Vizualizare listă subalterni.
* Formular de evaluare bazat pe fișa postului (Autoevaluare, Evaluare Subaltern, Evaluare Finală).
* Vizualizare raport evaluare și istoric evaluări precum și generarea unui raport pdf cu acestea.
* Setare și monitorizare obiective:
  + Posibilitatea de a seta obiective specifice fiecărui individ sau de a seta același obiectiv la mai mulți subalterni, inclusiv întregii echipe.
  + Posibilitatea de a seta la fiecare obiectiv:
    - Target-uri diferite
    - Bonificație
    - Criteriu de evaluare dacă un obiectiv a fost atins sau nu (comparare cu valoarea target sau obiectiv atins/neatins).
* Vizualizare rapoarte obiective, istoric obiective cu posiblitatea de filtrare pe ani/departamente/tip de obiectiv/frecvență.
* Vizualizare și setare Concluzii Evaluare cu posibilitatea de a recomanda cursuri/training-uri.
* Proces de îmbunătățire a performanțelor (setare, urmărire, încheiere).
* Generare și descărcare în format PDF a tuturor rapoartelor (Evaluare, Istoric Evaluare, Obiective, Istoric Obiective, Concluzii Evaluare, Istoric Concluzii Evaluare, Proces de Îmbunătățire a Performanțelor)
* Gestionare date utilizator.
* Gestionare si administrare utilizatori aplicație.
* Gestionare si administrare nomenclatoare (Posturi, Locații, Departamente, Divizii, Obiective, Cursuri).

## Aplicație server

**API Gateway**: Reprezintă punctul de acces unificat pentru toate cererile către backend, fie că provin din aplicația web sau din alte surse.

* **Tehnologii folosite:** .NET CORE, C#, JWT
* **Serviciu de Autentificare**: Administrează autentificarea, accesul pe baza rolurilor (angajat, manager, administrator, HR) și permisiuni.
* **Serviciu de Administrare Utilizatori:** Administrează datele utilizatorilor precum: rolul, postul ocupat, locația, departamentul, divizia, parola.
* **Serviciu de Administrare Nomenclatoare:** Administrează datele din nomenclatoare (posturi, locații, departamente, divizii, obiective, cursuri disponibile).
* **Serviciu de Management al Evaluărilor**: Gestionează procesele de evaluare, criteriile de performanță și rezultatele fiecărei evaluări. Permite managerilor să completeze evaluările pe baza fișelor postului.
* **Serviciu de Setare și Monitorizare a Obiectivelor**: Administrează setarea obiectivelor (individuale, departamentale, corporative) și urmărește progresul acestora.
* **Serviciu de Gestionare a Rapoartelor**: Generează rapoarte cu datele evaluărilor, progresul obiectivelor și istoricul performanței angajaților precum și cursurile/training-urile recomandate.
* **Serviciu de Descărcare a Rapoartelor și generare PDF:** Generează rapoarte PDF și oferă posibilitatea utilizarea de a fi descărcate individual de către utilizator.

## Baza de Date

**Baza de date**: Stochează informații despre utilizatori, inclusiv structura organizațională și relațiile ierarhice, nomenclatoarele (posturi, locații, departamente, divizii, obiective, cursuri disponibile), precum și informații necesare pentru obiective și evaluare.

* **Tehnologii folosite:** SQL

## DevOps

**Hosting: Microsoft IIS (server)**

Acest design modular, bazat pe microservicii, oferă flexibilitate pentru dezvoltare ulterioară, precum și o scalabilitate bună pentru organizații de toate dimensiunile. Evaluările și obiectivele sunt gestionate separat, iar serviciile sunt integrate într-un mod care permite extinderea facilă a funcționalităților în viitor.

